钦定古今图书集成/明伦汇编/人事典/第061卷 > 《放歌行答从弟墨卿》前人
## 钦定古今图书集成/明伦汇编/人事典/第061卷 > 《放歌行答从弟墨卿》前人

“小来好文耻学武，世上功名不解取。虽沾寸禄已后
时，徒欲出身事明主。柏梁赋诗不及宴，长楸走马谁
相数。敛迹俛眉心自甘，高歌击节声半苦。由是蹉跎
一老夫，养鸡牧豕城东隅。空歌汉代萧相国，肯事霍
家冯子都。徒尔当年声藉藉，滥作词林两京客。故人
斗酒安陵桥，黄鸟春风洛阳陌。”吾家令弟才不羁，五
言破的人共推。兴来逸气如涛涌，千里长江归海时。
别离短景何萧索，佳句相思能间作。举头遥望鲁阳
山，木叶纷纷向人落。